ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኡጋንዳውያን ናብ ዲሞክራስያዊት ሪፓብሊክ ኮንጎ ከይገሹ ተኸልኪሎም 8 ነሓሰ 2019 ምንጪ ስእሊ, BBC Great Lakes መግለጺ ስእሊ, ኣብቲ ኡጋንዳውያን ከይሰግሩ ዝተኸልከልሉ ከተማ ጊሰንዪ ዝበዝሑ ኡጓንዳውያን ናብታ ብኢቦላ ተጠቒዓ ዘላ ከተማ ዲሞክራስያዊት ሪፓብሊክ ኮንጎ ዝኾነት ከተማ ጎማ ከይገሹ ተኸልኪሎም። እዚ ድሕሪ እቲ ናይ ክልቲኤን ሃገራት ሚኒስተራት ፋይናንስ፡ ብሰሉስ ተራኺቦም፡ ቁጠባዊ ርክባት እዘን ክልተ ሃገራት ብህሉው ኩነታት፡ ኣብታ ማእክል ዕዳጋን መንበር ክልተ ሚልዮን ኣህዛብን ዝኮነት ከተማ ጎማ ክጽሎ ከምዘይብሉ ድሕሪ ዝገበርዎ ስምምዕ'ዩ ዝኸውን ዘሎ። ኣብ ምብራቕ ዲሞክራስያዊት ሪፓብሊክ ኮንጎ ተኸሲቱ ዘሎ ሕማም ኢቦላ ካብ ዝሓለፈ ዓመት ጀሚሩ ልዕሊ 1800 ሰባት ቀቲሉ ይርከብ። ብወገን ርዋንዳ፡ ናይ ስራሕ ፍቃድ ዘለዎም ርዋንዳውያን ጥራይ እዮም ካብን ናብን ክልቲኤን ሃገራት ክንቀሳቀሱ ተፈቒድሎም ዘሎ፡ ብወገን ዲሞክራስያዊት ሪፓብሊክ ኮንጎ ዝኮነ ሰብ ክኣትኡን ክወጽእን ፍቁድ እዩ ዘሎ። እዚ ርዋንዳውያን ናብ ጎማ ከይገሹ ዝኽልክል ስጉምቲ ንሂወት ኣሽሓት ከም ዝጸሉ ኣብቲ ቦታ ዘሎ ጋዜጤኛ ንቢቢሲ ሓቢሩ። ህይወት ድሕሪ ሕማም ኢቦላ ኢቦላ ንምንታይ ዳግማይ ተላዒሉ?
